
Ministru kabineta rīkojums Nr. 481
Rīgā 2024. gada 19. jūnijā (prot. Nr. 25 18. §)
Par valsts zemes vienības nodošanu Rīgas valstspilsētas pašvaldības īpašumā
· 1. Saskaņā ar Publiskas personas mantas atsavināšanas likuma 42. panta pirmo daļu un 43. pantu atļaut Finanšu ministrijai nodot bez atlīdzības Rīgas valstspilsētas pašvaldības īpašumā zemesgrāmatā uz valsts vārda Finanšu ministrijas personā ierakstītā nekustamā īpašuma (nekustamā īpašuma kadastra Nr. 0100 032 0101) Valmieras ielā 1A, Rīgā, sastāvā esošo zemes vienību (zemes vienības kadastra apzīmējums 0100 032 0116) 0,0254 ha platībā (turpmāk – zemes vienība), lai saskaņā ar Pašvaldību likuma 4. panta pirmo daļu to izmantotu pašvaldības autonomo funkciju īstenošanai.
· 2. Rīgas valstspilsētas pašvaldībai veikt nepieciešamās darbības, lai  zemes vienību reģistrētu kā atsevišķu nekustamo īpašumu uz Rīgas valstspilsētas pašvaldības vārda.
· 3. Rīgas valstspilsētas pašvaldībai  zemes vienību bez atlīdzības nodot valstij, ja tā vairs netiek izmantota šā rīkojuma 1. punktā minēto funkciju īstenošanai.
· 4. Rīgas valstspilsētas pašvaldībai, nostiprinot zemesgrāmatā īpašuma tiesības uz zemes vienību:
· 4.1. norādīt, ka īpašuma tiesības nostiprinātas uz laiku, kamēr Rīgas valstspilsētas pašvaldība nodrošina šā rīkojuma 1. punktā  minēto funkciju īstenošanu;
· 4.2. ierakstīt atzīmi par aizliegumu atsavināt zemes vienību un apgrūtināt to ar hipotēku.
· 5. Šā rīkojuma 4.2. apakšpunktā  minēto aizliegumu – apgrūtināt zemes vienību ar hipotēku – nepiemēro, ja nekustamais īpašums tiek ieķīlāts valsts aizdevuma nodrošināšanai, lai saņemtu Eiropas Savienības fondu atbalstu.

